ສະມາຊິກລັດຖະສະພາ ສຫລ ເລີ້ມເຈລະຈາກັນ ເລື້ອງງົບປະມານ (ວີດີໂອ)
ສະມາຊິກລັດຖະສະພາ ສຫລ ເລີ້ມເຈລະຈາກັນ ຫາທາງ ແກ້ໄຂບັນຫາ ຄວາມແຕກຕ່າງກັນ ໃນດ້ານງົບປະມານ ລະຫວ່າງສອງພັກການເມືອງ.
ບັນດາສະມາຊິກສະພານິຕິບັນຍັດຂອງສະຫະລັດກຳລັງດຳເນີນ ການຕໍ່ໄປຈາກວິກິດການຂອງການຢຸດການປະຕິບັດງານຂອງ ລັດຖະບານລົງ ໄປສູ່ການໂອ້ລົມສົນທະນາກັນທີ່ມີວັດຖຸປະສົງ ເພື່ອແກ້ໄຂຄວາມແຕກຕ່າງກັນດ້ານງົບປະມານຢ່າງເລິກເຊິ່ງ ລະຫວ່າງພວກສະມາຊິກສັງກັດພັກເດໂມແກຣັດແລະພັກ Re publican ນັ້ນ ໄດ້ມີການຈັດຕັ້ງຄະນະຜູ້ແທນລັດຖະສະພາຈຸນຶ່ງຂຶ້ນເພື່ອແກ້ ໄຂບັນຫາຕ່າງໆ ເຊັ່ນ: ຂະໜາດຂອງລັດຖະບານແລະລະດັບ ການເກັບພາສີຂອງລັດຖະບານກາງ ການໂອ້ລົມກັນນີ້ແມ່ນ ຖືກກໍານົດໃຫ້ມີຂຶ້ນ ຢູ່ໃນຮ່າງກົດໝາຍປະນີປະນອມກັນໃນນາທີສຸດທ້າຍທີ່ໄດ້ເຮັດໃຫ້ ການຢຸດການປະຕິບັດງານຂອງລັດຖະບານລົງຍຸດຕິລົງໃນສັບປະດານີ້ ຄະນະສະມາຊິກເຫຼົ່ານີ້ ທີ່ໄດ້ເລີ້ມປະຕິບັດງານຂອງຕົນ ໃນວັນພະຫັດວານນີ້ ມີໝາຍ ກຳນົດທີ່ໃຫ້ບັນລຸການປະນີປະນອມກັນແບບໃດແບບນຶ່ງກ່ຽວກັບແຜນການງົບປະ ມານ ພາຍໃນວັນທີ 13 ເດືອນທັນວາປີນີ້ ນອກນັ້ນ ໃນວັນພະຫັດວານນີ້ ທ່ານບາຣັກ ໂອບາມາ ປະທານາທິບໍດີສະຫະລັດ ກ່າວ ວ່າ ບໍ່ມີໃຜເປັນຜູ້ຊະນະໃນຮ່າງຍັດຕິທີ່ລັດຖະພາໄດ້ຮັບຜ່ານໄປ ເພື່ອອະນຸມັດເງິນໃຫ້ລັດຖະບານດຳເນີນງານຕໍ່ໄປ ແລະຫຼີກລ່ຽງຄວາມເປັນໄປໄດ້ທີ່ລັດຖະບານບໍ່ສາມາດ ຊຳລະໜີ້ສິນຂອງຕົນໄດ້ນັ້ນ ໃນການກ່າວຖ້ອຍຖະແຫຼງທີ່ທຳນຽບຂາວໃນວັນພະຫັດວານນີ້ ທ່ານໂອບາມາ ກ່າວ ວ່າ ຄວາມເຄ່ງຕຶງທີ່ໄດ້ກໍ່ໃຫ້ເກີດການຢຸດງານຂອງລັດຖະບານລົງເປັນບາງສ່ວນເປັນ ເວລາ 16 ມື້ນັ້ນ ໄດ້ສ້າງຄວາມເສຍຫາຍຢ່າງບໍ່ຈຳເປັນ ຕໍ່ເສດຖະກິດຂອງສະຫະລັດ ທ່ານໂອບາມາກ່າວຕໍ່ໄປວ່າ ປະຊາຊົນອາເມຣິກັນແມ່ນເບື່ອໜ່າຍທີ່ສຸດກັບລັດຖະບານ ກຸງວໍຊິງຕັນ ແລະມັນສົມຄວນແກ່ເວລາແລ້ວ ທີ່ຈະໄດ້ຮັບຄວາມໄວ້ໃຈຂອງປະຊາຊົນ ຄືນມາ